Ibrahim Saad

Ibrahim bin Saad (3 Ogos 1946 – 15 Nobember 2024) iya nya siku orang politik enggau diplomat Malaysia, ti mega kala nyadi Chairman Lembaga Pengarah Universiti Kebangsaan Malaysia. Ibrahim Saad mangku pengawa sepenggal aja nyadi Kaban Parlimen Tasek Gelugor ari taun 1995 ngagai 1999. Iya mega nyadi Sapit Kepala Menteri Pulau Pinang (1990-1995) enggau Sapit Menteri ba Opis Menteri Besai (Me 1995 nyentuk ngagai Nobember 1996) enggau Sapit Menteri Perengka Pengangkut (Nobember 1996 – 14 Disember 1999).

 Pengawa 
Asal iya seiku pengelicha USM, Ibrahim ngepunka pengawa iya dalam politik nyadi sekretari politik Dato’ Seri Anwar Ibrahim. Nya dalam taun 1983 lebuh Anwar nyadi Menteri Main Asal, Nembiak enggau Lumba enggau Main.

Ibrahim Saad kala nyadi Kaban Kunsil Nengeri Seberang Jaya Kaban Kunsil Nengeri (ADUN) pengelama dua penggal berengkah ari taun 1986 lalu kala nyadi Kaban Parlimen Tasek Gelugor dalam taun 1995.

Pengudah Anwar Ibrahim dibuai nyadi Sapit Menteri Besai Malaysia, iya dipadu nyadi Ketuai Umno bagi menua Permatang Pauh. Iya mega kala nyadi Ketuai Gerakan Belia Umno Negeri Pulau Pinang. Iya siku ari bakih Anwar Ibrahim suba ti agi mengkang dalam UMNO sepengudah Anwar dibuai.

Ibrahim Saad udah alah ba Pengawa Bepilih Besai Malaysia taun 1999 ulih bini Anwar, Wan Azizah Wan Ismail. Wan Azizah teulihka 23,820 undi enggau majoriti 9,077 undi laban Ibrahim semina bulih 14,743 undi aja.

Pengudah pinchin ari pengawa politik, iya dipadu nyadi Presiden/Ketuai Pemesai Eksekutif Universiti Kuala Lumpur ari taun 2002 ngagai 2005 enggau Chairman British Institute of Malaysia ari taun 2001 ngagai 2002.

Ibrahim nyadi Sekretari Besai Gerempung Main Bol Malaysia (FAM) ari taun 2005 ngagai 2007 maya Kongres Ninting Taun FAM Ke-42, udah nya nyadi Sapit Presiden Kaunsil Olimpik Malaysia (2007-2009).

Iya dipadu nyadi sekretari besai Gerempung Pengari UMNO Ke Suba (Pakku). Gerempung tu beperang ketegal pengelantang pengari UMNO.

Kena 2 Jun 2010, iya nerima surat chiri nyadi Duta Besai ke Filipina ari Yang di-Pertuan Agong Sultan Mizan Zainal Abidin ba Istana Negara. Iya mangku pengawa nyadi Duta pengelama dua taun nyentuk Julai 2012.

 Pemati 
Saad mati ketegal komplikasyen seput ba Sepital Pakar Damansara, kena 15 Nobember 2024. Iya beumur 78 taun. Niang ninggalka bini iya, Puan Sri Zainab Abdul Kadeer enggau lima iku anak.

Kereban sanding

Kategori:Pengada 1946
Kategori:Pemati 2024